**CONTINGUTS CURRÍCULUM TAC**

**LLENGUA CATALANA I LITERATURA**

**CICLE INICIAL:**

DIMENSIÓ COMUNICATIVA

Escoltar i comprendre:

* Comprensió de relats audiovisuals com a representació de la realitat, per tal de començar a diferenciar el món real i la seva representació audiovisual.
* Comprensió de textos orals de diferents tipus, formats i mitjans, per obtenir informació i per aprendre.

Escriure:

* Ús de programari informàtic per escriure textos curts, especialment de tractament de textos, d’edició gràfica i de presentacions.

DIMENSIÓ LITERÀRIA

* Comprensió dels elements fonamentals d’un relat audiovisual (personatges, espais, accions).

Continguts amb altres àrees:

* Interacció, comprensió i expressió de missatges orals, escrits i audiovisuals vinculats a continguts d’altres àrees.

Criteris d’avaluació:

* Comprendre tot tipus de missatges orals que es produeixen en activitats d'aula, situacions d'aprenentatge i vida quotidiana, i també els que provenen de mitjans audiovisuals i informàtics.
* Realitzar exposicions orals de textos memoritzats o de producció pròpia referits a coneixements, vivències o fets, adaptant el to de veu o el gest a la situació comunicativa, i amb utilització d'imatges o audiovisuals, si la situació ho requereix.
* Comprendre i extreure informacions rellevants de textos escrits i audiovisuals adequats a l'edat i presentats en diferents suports.
* Escriure textos de diferents tipologies i que responguin a diferents situacions (notícies, experiències, descripcions, textos imaginatius, entre altres) a partir de models o de creació pròpia, escrits a mà o amb eines informàtiques.

**CICLE MITJÀ:**

DIMENSIÓ COMUNICATIVA

Parlar i conversar:

* Producció de textos orals i audiovisuals (descripcions, explicacions, justificacions, presentacions de temes), amb preparació prèvia utilitzant recursos adequats (to de veu, gesticulació, suports visuals).
* Exposicions a partir d’un guió, esquema o imatge, amb la possibilitat de fer-ho davant d’una càmera de vídeo.
* Expressió d’emocions i sentiments utilitzant recursos verbals i no verbals adequats, amb la possibilitat de fer-ho davant d’una càmera de vídeo.

Escoltar i comprendre:

* Comprensió de textos orals de diferents mitjans de comunicació audiovisual i informàtics per obtenir-ne informació i per aprendre, i valoració guiada de la informació que aporten
* Reelaboració i explicació de manera sintètica d’exposicions que fa alguna persona o bé que s’han escoltat o mirat a través d’algun mitjà audiovisual, informàtic o dels mitjans de comunicació.

Llegir i comprendre:

* Lectura, comprensió i anàlisi guiada d’informacions i relats procedents de documents audiovisuals i de mitjans de comunicació.
* Interès i curiositat per mirar o llegir contes o llibres de coneixements, però també per llegir qualsevol text que es té a l’abast: un rètol, un avís, un títol d’un llibre, una notícia de diari, una informació d’Internet, entre altres.
* Iniciació a cerques d’informació a Internet, utilització de l’hipertext i dels enllaços.
* Sentit crític davant produccions audiovisuals: publicitat, informatius, relats de ficció.

Escriure:

* Escriptura de textos escrits o audiovisuals senzills produïts en diferents situacions: per narrar, descriure, explicar fets o fenòmens, per fer coses com receptes, entre altres.
* Coneixement del programari de tractament de textos, d’edició gràfica i de presentació que els permeti escriure un text, inserir imatges, fer un esquema en ordinador.
* Utilització de correus electrònics per comunicar-se.

Coneixement del funcionament de la llengua i el seu aprenentatge:

* Coneixement de les diferents categories de textos audiovisuals segons la seva funció (notícia, anunci, reportatge, ficció) i introducció dels elements bàsics del llenguatge audiovisual.
* Consulta al diccionari i introducció als diccionaris i correctors dels programaris de tractament de textos.

DIMENSIÓ LITERÀRIA:

* Adquisició de l’hàbit de lectura a partir de l’ús de molts estímuls: audició, lectura i memorització de textos, poemes, cançons, refranys o dites; biblioteca d’aula i d’escola, revistes escolars, gravacions, ús de mitjans audiovisuals o dramatitzacions. Participació en activitats literàries de l’escola i de l’entorn proper.
* Lectura, anàlisi i reconeixement dels elements clau de la narració i de relats audiovisuals adequats a l’edat.
* Consulta de biblioteques virtuals per trobar-hi novetats, síntesis de llibres, recomanacions o obres d’un tema o autor determinat.

Continguts amb altres àrees:

* Interacció, comprensió i expressió de missatges orals, escrits i audiovisuals vinculats a continguts d’altres àrees.

**CICLE SUPERIOR:**

DIMENSIÓ COMUNICATIVA

Escoltar i comprendre

* Utilització de les TIC per a la comprensió de textos orals de diferents mitjans de comunicació audiovisual, per obtenir-ne informació i per aprendre.
* Reelaboració i explicació de manera sintètica d’exposicions o explicacions que ha fet alguna persona o bé que s’han escoltat o s’han mirat a través d’algun mitjà audiovisual, amb especial atenció quan el procés de recerca s’ha fet amb l’ús de les TIC.
* Comprensió de textos audiovisuals i identificació i valoració com a representacions de la realitat.

**Llegir i comprendre**

* Lectura de missatges en suport audiovisual, de manera que la información que se n’extregui es faci a partir del text, imatges, gràfics i altres recursos que en formen part i sabent identificar els elements del llenguatge audiovisual i la seva funció expressiva.
* Recerca d’informació en un llibre o enciclopèdia a partir de consultar els índexs i els glossaris, en cas que n’hi hagi.
* Utilització d’Internet per buscar informació: coneixement dels cercadors més habituals, coneixement de les adreces de més ús, capacitat per captar informació a partir d’enllaços i d’organitzar-la per fer-ne un treball personal.
* Ús d’eines informàtiques de comunicació: correu electrònic i entorns virtuals.
* Coneixement del funcionament d’una biblioteca-mediateca de manera que es pugui trobar allò que es busca tan autònomament com sigui possible

**Escriure**

* Coneixement dels recursos bàsics del maquinari i del programari de tractament de textos, d’edició gràfica i de presentacions i de dibuix que permeti elaborar-hi textos, fer-hi esquemes o mapes conceptuals i inserir-hi imatges i àudios.
* Utilització de programari per enviar i rebre correus electrònics, per escriure i publicar a Internet per tal de comunicar-se.
* Coneixement d’altres mitjans que permeten produir textos amb un component visual o auditiu, com el vídeo o la ràdio.

**Coneixements del funcionament de la llengua i el seu aprenentatge**

* Aplicació d’instruments personals per revisar l’ortografia dels textos: regles conegudes, deducció per comparació, associació de paraules, llibretes personals, consultes, diccionaris, corrector incorporat en un tractament de textos, bases d’orientació, entre moltes altres. Capacitat per reflexionar sobre els errors de cadascú i buscar recursos per corregir-los.

DIMENSIÓ LITERÀRIA:

* Audició i visionat de productes audiovisuals adequats a l’edat per fomentar i potenciar el gust estètic
* Producció de textos audiovisuals senzills (utilitzant la imatge fixa o en moviment i el so) per descriure, narrar i informar, i per expressar emocions i opinions.
* Reconeixement de les dades bàsiques d’una producció audiovisual, pel·lícula, anunci o notícia.
* Comprensió dels llibres de lectura i relats de ficció audiovisual: caracterització dels protagonistes, comprensió de la trama, situació en el temps, comentari d’alguns trets del llenguatge i interpretació del sentit de le il·lustracions (colors, tècnica, estil) en referència al text.
* Coneixement del funcionament d’una biblioteca virtual per trobar-hi novetats, recensions de llibres, opinions de lectors, recomanacions d’obres, de temes o d’autors.

**LLENGUA CASTELLANA I LITERATURA**

**CICLE INICIAL**

DIMESNIÓ COMUNICATIVA

Escoltar i comprendre:

* Comprensió de textos orals de diferents mitjans (comunicació, ràdio, televisió, videojocs) per obtenir informació i per aprendre.

Llegir i comprendre:

* Interès pels textos escrits i audiovisuals com a font d’informació i d’aprenentatge i com a mitjà de comunicació d’aprenentatges i d’experiències.
* Interès i curiositat per mirar o llegir contes o llibres de coneixements, però també per llegir un rètol, un títol d’un llibre, una notícia d’Internet o qualsevol altre text.

DIMENSIÓ LITERÀRIA

* Escriptura de contes breus i altres textos basant-se en models observats i analitzats i aprofitant les emocions que provoquen les imatges i altres missatges audiovisuals.

Criteris d’avaluació:

* Comprendre i extreure informació rellevant de produccions adequades a

l’edat, i de diferents suports utilitzats a l’aula.

**CICLE MITJÀ:**

DIMENSIÓ COMUNICATIVA

Escoltar i comprendre:

* Comprensió de textos orals de mitjans de comunicació audiovisual, informàtics, per obtenir informació i per aprendre.
* Reelaboració i explicació d’exposicions fetes per altres persones o que s’han sentit en els mitjans de comunicació o informàtics.

**Llegir i comprendre:**

* Cerca guiada d’informació a la biblioteca escolar i amb l’ús de les TIC.
* Lectura, comprensió i anàlisi guiada de la informació provinent de documents escrits i audiovisuals que apareixen en diferents mitjans i suports.

**CICLE SUPERIOR:**

DIMENSIÓ COMUNICATIVA

Escoltar i comprendre:

* Comprensió de textos orals de mitjans de comunicació audiovisual (ràdio i televisió, informàtics i Internet), principalment notícies, entrevistes, debats i reportatges, per obtenir informació i per aprendre.

**Llegir i comprendre**

* Comprensió de textos vinculats als mitjans de comunicació: diari, web, tríptics informatius, publicitaris i anàlisi guiada del que s’ha llegit, per localitzar informacions rellevants.
* Utilització d’Internet per mitjà dels cercadors per buscar informació.

ESCRIURE

* Ús dels coneixements del programari de tractament de textos i d’edició gràfica i de presentacions.
* Utilització de programaris per enviar correus electrònics.

**Coneixements del funcionament de la llengua i el seu aprenentatge**

* Ús de recursos i estratègies: associació de paraules (composició, derivació i contrast), observació de models, diccionaris i correctors per garantir la correcta escriptura i comprensió de les paraules i per enriquir el lèxic.

**PRIMERA LLENGUA ESTRANGERA**

**CICILE INICIAL**

DIMENSIÓ COMUNICATIVA

Escoltar i comprendre:

* Reconeixement i identificació de mots i textos breus acompanyats de suport visual i/o audiovisual.

Llegir i comprendre:

* Reconeixement i identificació de mots i textos breus acompanyats de suport visual o audiovisual.
* Interès i curiositat per mirar i “llegir” contes o llibres (en diferents suports) escrits en la llengua estrangera.

DIMENSIÓ PLURILINGÜES I INTERCULTURAL

* Actitud crítica davant estereotips lingüístics i audiovisuals –especialment els presents als mitjans de comunicació- que reflecteixen prejudicis racistes, classistes o sexistes.
* Recerca, percepció i anàlisi de la realitat multilingüe i pluricultural de les famílies i l’entorn de l’alumnat (a partir de persones conegudes, anuncis, cançons, pel·lícules, video-jocs, objectes, documents, rètols d’establiments), identificant semblances i diferències.

Criteris d’avaluació:

* Captar el missatge global de les produccions orals amb suport visual i no visual més treballades a l’aula.

**CICILE MITJÀ**

DIMENSIÓ COMUNICATIVA

Escriure:

Escriptura de textos breus seguint models treballats a l’aula amb una finalitat comunicativa, utilitzant, quan calgui, els recursos que ofereixen les TIC o d’altres llenguatges.

**Coneixements del funcionament de la llengua i el seu aprenentatge**
Ús de recursos TIC amb suports multimèdia per al treball de vocabulari bàsic i d’ampliació i d’estructures lingüístiques de la llengua estrangera.

**CICLE SUPERIOR**

**DIMENSIÓ COMUNICATIVA**

**Escoltar i comprendre**

* Utilització de les TIC per a la comprensió de textos orals de diferents mitjans de comunicació audiovisual, per obtenir-ne informació i per aprendre.
* Reelaboració i explicació de manera sintètica d’exposicions o explicacions que ha fet alguna persona o bé que s’han escoltat o s’han mirat a través d’algun mitjà audiovisual, amb especial atenció quan el procés de recerca s’ha fet amb l’ús de les TIC

**CONEIXEMENT DEL MEDI**

**CICLE INICIAL:**

Continguts específics del bloc “ENTORN, TECNOLOGIA I SOCIETAT” que fan referència a les TIC/TAC:

* Reconeixement d’elements bàsics de l’ordinador i del programari. Utilització del teclat, del ratolí i del micròfon i iniciació al programari bàsic de processador de text, edició gràfica i de presentació.
* Iniciació al correu electrònic en grup i amb ajuda.
* Iniciació a l’ús de la càmera fotogràfica.

Connexions amb altres àrees:

* Utilització dels recursos de les TIC.

**CICLE MITJÀ:**

L’ENTORN I LA SEVA CONSERVACIÓ:

* Mesura de la temperatura, direcció i velocitat del vent i quantitat de precipitacions. Iniciació al registre, representació gràfica i interpretació de dades meteorològiques. Utilització de recursos TIC.
* Realització d’un treball d’investigació a partir d’una qüestió rellevant, mitjançant el treball cooperatiu i l’ús de les TIC.

CANVIS I CONTINUÏTAT AMB EL TEMPS:

* Anàlisi diacrònic o sincrònic d’algun fet social i cultural (habitatge, vestit, utillatge) en diverses cultures, a partir del treball cooperatiu i l’ús de les TIC.

ENTORN, TECNOLOGIA I SOCIETAT:

* Reconeixement i utilització dels elements bàsics de l’ordinador i del programari: finestres, menús.
* Ampliació en l’ús de les funcions del programari bàsic de processador de text, edició gràfica i de presentació amb textos, dibuixos, imatges i àudio.
* Cerca, amb ajudes, a Internet. Reconeixement de les pàgines web.
* Ús del correu electrònic i entorns virtuals de comunicació amb ajudes.
* Ús de la càmera fotogràfica i iniciació a la càmera de vídeo.

Connexions amb altres àrees:

* Utilització dels recursos de les TIC. Cerca guiada de la informació a Internet.

Criteris d’avaluació:

* Mostrar iniciativa i creativitat en la realització d’un treball d’investigació sobre un tema rellevant de l’entorn, utilitzant els recursos TIC de forma eficient.

**CICLE SUPERIOR:**

EL MÓN DELS ÉSSERS VIUS:

* Utilització de la lupa binocular per a l’observació de parts d’organismes o de petits organismes. Ús del microscopi per a l’observació d’alguns microorganismes. Ús de dispositius TIC per a l’emmagatzematge i tractament de les observacions.

CANVIS I CONTINUITAT EN EL TEMPS:

* Anàlisi de l’evolució d’algun element patrimonial de l’entorn proper, a partir del treball cooperatiu, i comunicació de la informació per mitjà dels recursos de les TIC, mostrant valoració i respecte per les manifestacions del patrimoni.

MATÈRIA I ENERGIA:

* Planificació d’experiències per comprovar propietats dels materials i el seu comportament davant la llum, la calor i l’electricitat. Elaboració d’un informe per comunicar el procés i els resultats utilitzant l’ordinador.

ENTORN TECNOLOGIA I SOCIETAT:

* Recerca d’informació sobre com s’ha resolt un problema bàsic de la vida quotidiana al llarg del temps a partir d’un treball comparatiu i d’ús de les TIC.
* Ús responsable de les TIC. Valoració de la necessitat de controlar el temps destinat a la seva utilització i el seu poder d’addicció.
* Utilització de l’administrador de fitxers. Reconeixement i utilització dels menús per a les funcions del programari bàsic de processador de text, edició gràfica i de presentació amb textos, dibuixos, imatges i àudio.
* Utilització d’Internet per a la cerca d’informació (imatge, text i àudio) a través de: cercadors, paraules claus, adreces web. Tractament de la informació.
* Ús del correu electrònic i entorns virtuals de comunicació amb publicació de documents a Internet.

Connexions amb les altres àrees:

* Utilització dels recursos de les TIC.

Criteris d’avaluació:

* Planificar i portar a terme experiències senzilles sobre alguns fenòmens físics i químics de la matèria, plantejant-se hipòtesis prèvies, seleccionant el material necessari, i registrar els resultats i comunicar les conclusions, oralment i per escrit, per mitjans convencionals i amb l’ús de les TIC.

**MATEMÀTIQUES**

**CICLE INICIAL**

NUMERACIÓ I CÀLCUL

Comprensió de la funcionalitat del càlcul i l’estimació:

* Ús de jocs de taula, de les TIC i calculadores per desenvolupar el càlcul i per explorar els nombres i les operacions.

ESPAI I FORMA

Localització i descripció de relacions espacials:

* Ús del vocabulari bàsic (a prop, lluny, sobre, sota, darrere, davant, entre) i de recursos TIC per orientar-se a través de laberints i plànols.

Utilització de la visualització i de models geomètrics per resoldre problemes:

* Utilització de recursos TIC per girar, reduir i deformar figures de dues i tres dimensions.

CRITERIS D’AVALUACIÓ

* Desenvolupar agilitat en el càlcul mental (descomposició additiva dels 20 primers nombres, dobles, estratègies personals…). Usar els algorismes de suma i resta (sense portar), les TIC i la calculadora per calcular i cercar regularitats dels nombres i operacions.

**CICLE MITJÀ**

NUMERACIÓ I CÀLCUL

Comprensió de la funcionalitat del càlcul i l’estimació:

* Ús de les calculadores i altres recursos TIC per desenvolupar el càlcul i per explorar els nombres i les operacions.

ESPAI I FORMA

Anàlisi de les característiques i propietats de les figures geomètriques:

* Representació, construcció i comparació de figures de tres i dues dimensions amb materials i recursos TIC. Classificació segons les seves propietats.

Identificació i aplicació de transformacions geomètriques:

* ·Realització de simetries, desplaçaments i girs en figures de dues dimensions amb materials tradicionals i amb suport de les TIC. Predicció i descripció dels resultats.

Utilització de la visualització i de models geomètrics per resoldre problemes:

* Ús de regle, escaire i recursos TIC per ampliar la capacitat de raonament espacial.

CRITERIS D’AVALUACIÓ

* Comprendre i utilitzar el significat de les operacions (suma, resta, multiplicació i divisió) amb els nombres naturals de forma apropiada a cada context. Desenvolupar agilitat en el càlcul exacte i aproximat: càlcul mental (descomposició additiva i factorial dels nombres, producte i divisió per la unitat seguida de zeros); ús dels algorismes de càlcul escrit, de les TIC i la calculadora per calcular i cercar propietats dels nombres i operacions. Seleccionar el càlcul adient a cada situació: mental, escrit, amb mitjans tècnics.
* Identificar, reconèixer i descriure figures planes (polígons) i cossos geomètrics de l’entorn. Classificar les formes i cossos d’acord amb característiques geomètriques (costats, angles). Utilitzar les TIC i els instruments de dibuix per representar models geomètrics.
* Recollir dades sobre fets coneguts tot utilitzant tècniques de recompte senzilles, ordenar-les i expressar-les mitjançant gràfics (taules de dades, gràfics de barres, pictogrames), usant les TIC si s’escau.

**CICLE SUPERIOR**

NUMERACIÓ I CÀLCUL

Comprensió de la funcionalitat del càlcul i l’estimació:

* Ús de les TIC i calculadores per desenvolupar el càlcul i per explorar els nombres i les operacions.

ESPAI I FORMA

Anàlisi de les característiques i propietats de les figures geomètriques:

* Creació de figures tridimensionals utilitzant materials físics i recursos TIC.

Identificació i aplicació de transformacions geomètriques:

* Obtenció d’imatges de figures geomètriques utilitzant superfícies reflectores, recursos TIC i altres materials.Utilització de la visualització i de models geomètrics per resoldre problemes
* Ús del compàs, el transportador d’angles i dels recursos TIC per ampliar la capacitat de raonament espacial.

ESTADÍSTICA I ATZAR

Formulació de preguntes abordables amb dades i recollida, organització i presentació de dades rellevants per respondre-les:

* Utilització, amb recursos TIC i sense, de freqüències, diagrames de barres i histogrames per a representar les dades obtingudes. Relació de les taules de doble entrada i els diagrames en arbre amb la multiplicació. Determinació del tipus de representació més apropiada al resoldre problemes.

Selecció i ús de mètodes estadístics per analitzar dades:

* Utilització de la calculadora i de recursos TIC per elaborar taules de valors i calcular la mediana, la mitjana aritmètica i la moda. Aplicació a la resolució de problemes.

CRITERIS D’AVALUACIÓ

* Utilitzar el significat de les operacions amb els nombres naturals, fraccionaris i decimals de forma apropiada a cada context. Desenvolupar agilitat en el càlcul exacte i aproximat: realitzar les operacions bàsiques mentalment, mitjançant els algorismes de càlcul escrit i usar les TIC i la calculadora per calcular i cercar propietats dels nombres i operacions. Seleccionar i justificar el càlcul adient a cada situació: mental, escrit, amb mitjans tècnics.
* Interpretar i realitzar, amb els instruments de dibuix i els recursos TIC adients, representacions espacials (itineraris, plànols, maquetes, mapes) utilitzant referents concrets i generals, de l’entorn quotidià i d’altres àrees.
* Interpretar amb llenguatge precís i seleccionar i realitzar, amb els instruments de dibuix i els recursos TIC adients, els gràfics adequats (taules, histogrames, diagrames de barres, de sectors...) a cada situació sobre un conjunt de dades de fets coneguts de l’entorn i d’altres àrees. Interpretar el valor de la mitjana, la mediana i la moda dins del context.

**Educació artística**

**Cicle inicial**

**Explorar i percebre**

*Visual i plàstica*

* Observació i valoració d’imatges fixes i seriades de contextos propers (historietes, còmics, il·lustracions, fotografies, cartells, publicitat) que provenen del camp de les arts i la cultura visual.
* Observació de recursos formals del llenguatge audiovisual (enquadrament i punt de vista).

**Interpretar i crear**

*Visual i plàstica*

* Elaboració de produccions plàstiques i missatges audiovisuals a partir de la percepció sensorial, la imaginació, les experiències, la realitat, les idees i les emocions, tot preveient els recursos necessaris i les possibilitats dels materials i avançant amb confiança i satisfacció en els diferents processos de producció.
* Incorporació i utilització progressiva de les terminologies pròpies dels llenguatges artístics: pintura, dibuix, escultura, il·lustració, collage, modelatge, construcció, fotografia, cinema i teatre.

**Cicle mitjà**

**Explorar i percebre**

*Visual i plàstica*

* Identificació de la diversitat de materials i de qualitats, i les tecnologies que s’utilitzen en la creació d’objectes artístics i imatges mitjançant l’observació de produccions en l’entorn artístic i cultural i dels mitjans de comunicació.
* Aproximació al paper social i cultural de les exposicions culturals i d’art, del cinema, del teatre i dels mitjans de comunicació (publicitat, premsa, Internet) i de les produccions audiovisuals.
* Exploració i diàleg entorn al que les imatges, les produccions audiovisuals i els objectes poden explicar del món i de nosaltres mateixos.
* Observació de recursos formals del llenguatge audiovisual i la seva funció expressiva i estètica (enquadrament, planificació i punt de vista).

*Música i dansa*

* Identificació de la varietat de sons, músiques, moviments corporals i tecnologies que utilitzen les artistes i els artistes en l’expressió musical i corporal mitjançant l’escolta i l’observació de produccions en l’entorn

artístic i cultural. Reconeixement de famílies instrumentals.

* Interès per la cerca d’informació (individual i col·lectiva) sobre compositors/es, intèrprets, festivals de música i manifestacions musicals i informació a l’entorn de la dansa.
* Reconeixement de la presència de la música i la dansa en els mitjans de comunicació.

**Interpretar i crear**

*Visual i plàstica*

* Experimentació i recerca de les possibilitats expressives i plàstiques i de

transformació dels materials; les possibilitats espacials en la intervenció bidimensional i tridimensional; les accions que permeten els materials i les tècniques artístiques del passat i del present (fotografia, imatge digital, animació).

* Disseny i composició individual i col·lectiva d’imatges i objectes utilitzant

materials tècniques i procediments diversos (materials naturals, industrials i de rebuig, recursos plàstics, fotografia, recursos de les TIC...), atenent a l’equilibri/tensió i utilitzant ritmes visuals, plans (figura-fons) i punts de vista diversos.

* Caracterització de personatges, producció d’imatges i objectes, recreació d’espais imaginaris, creació d’estructures, decorats i exposicions amb propòsits relacionables amb la pròpia experiència i amb el desenvolupament d’activitats culturals als centres educatius i enregistraments audiovisuals.
* Utilització progressiva de les terminologies pròpies dels llenguatges artístics: pintura, dibuix, escultura, il·lustració, arquitectura, gravat, collage,modelatge, construcció, fotografia, imatge digital, cinema-vídeo.

*Música i dansa*

* Composició individual i col·lectiva de cançons, músiques i coreografies utilitzant materials i instruments de percussió diversos, inclosos els recursos TIC i audiovisuals. Incorporació progressiva de la terminologia corresponent.
* Elaboració de produccions musicals, escenogràfiques i audiovisuals a partir de la percepció sensorial, la imaginació, les experiències, la realitat, les idees i les emocions, tot preveient recursos necessaris i avançant amb confiança i satisfacció en el procés de producció.

**Cicle superior**

**Explorar i percebre**

*Visual i plàstica*

* Indagació sobre les possibilitats comunicatives suggerides per la comunicació audiovisual i la utilització de les TIC i per les possibilitats plàstiques dels materials i les seves qualitats formals en el disseny d’imatges i d’objectes artístics, i per comunicar idees, emocions i experiències.
* Utilització dels mitjans de comunicació i d’Internet per obtenir informació sobre qüestions relacionades amb l’art i els contextos de producció i exposició artística.
* Valoració del paper de les exposicions, la publicitat, Internet, el cinema, la televisió per informar, fer pensar, persuadir.
* Utilització dels recursos formals del llenguatge audiovisual i de la seva funció expressiva i estètica (enquadrament, planificació, punt de vista, il·luminació).

**Interpretar i crear**

*Visual i plàstica*

* Identificació i aplicació de les possibilitats de comunicació que poden suggerir la utilització d’imatges, d’objectes, d’elements naturals, d’estructures geomètriques, de materials, de mitjans audiovisuals i de les TIC per comunicar de forma visual, coneixement, pensament, emocions i experiències.
* Recerca de les possibilitats de comunicació que ofereixen els materials plàstics, el comportament d’alguns materials amb d'altres, les diverses possibilitats espacials en la intervenció bidimensional i tridimensional, les accions que permeten els materials, les possibilitats de la llum, i els mitjans artístics del passat i del present (imatge digital, vídeo, fotografia, instal·lació).
* Creació de missatges visuals mitjançant materials plàstics i tecnologies de la comunicació (imatge digital, vídeo, fotografia, instal·lació) per a la composició d’objectes i imatges, atenent l’equilibri, el moviment, la utilització de diferents punts de vista, el pla (general, mig, de detall), el format (vertical, horitzontal, rodó) i la finalitat (informar, persuadir).

*Connexions amb altres àrees*

* Creació de missatges audiovisuals i plàstics per comunicar experiències, pensaments i emocions.
* Valoració dels mitjans de comunicació, inclosa la publicitat, en la representació del món.

**CRITERIS D’AVALUACIÓ**

* Comunicar de forma visual, sonora i corporal coneixement, pensament, emocions i experiències, tot aplicant i combinant les possibilitats de comunicació que suggereixen el cos, els sons, les músiques, les imatges, els objectes, les figures geomètriques, els mitjans audiovisuals i les TIC.

INFANTIL

* Facilitar propostes per iniciar-se en el domini dels instruments gràfics, retoladors, pinzells, ceres, llapis, etc. provocaran el desenvolupament progressiu del dibuix com un element més del desenvolupament simbòlic. Serà al parvulari quan el dibuix figuratiu prengui tot el seu sentit i es converteixi en un dels instruments d’expressió més habituals per a l’infant. Les eines que es posen a l’abast s’han d’ajustar a les possibilitats motrius dels infants i han d’anar permetent un grafisme cada vegada més precís. A més, serà convenient explorar les possibilitats d’aquests instruments i del propi gest gràfico-plàstic, en diferents plans de l’espai (vertical, inclinat, horitzontal...) i en diferents formats (paper gran, pissarra...), sense oblidar-nos dels editors gràfics, que permetran als nens i nenes explorar, experimentar i crear en aquesta técnica digital.